
Quamvis  recentioribus  temporibus  a  Viris  doctis  summopere  ela- 
boratum  sit,utquae  vita,  qui  mores,  quae  religio,  quae  rerum  pu- 
blicarum  forma  antiquissimis  populis  fuisset,  accuratissime  cognos- 
ceretur,  et  quamvis  plurima  ea  sint,quae  nostrorum  hominum  doctri- 
naatque  sagacitas  multo  diligentius  perscrutata  sit,itaut  pleraque, 
quae  proavis  nostris  vel  ignota  vel  obscura  erant,  ad  lucem  prove- 
nerint:  nihilo  minus  tamen  multa  supersunt,  de  quibus  accuratius 
disseri  posse  videtur,  supersunt  etiam,  quae  plane  prorsusque  ad- 
huc  non  enucleata  sunt.  Neque  id  mirum  cuiquam  videri  debet, 
quum  universam  antiquitatem  pernoscere  res  difficillima  eadem- 
que  longissima  sit.  In  earum  vero  rerum,  quas  tractare  et  re- 
tractare  opus  videtur,  censum  referendae  sunt  non  tam  veterum 
Graecorum  et  Romanorum  historiae,  quippe  quae  doctissimorum 
virorum  studiis  jam  dudum  diligentissime  illustratae  sint,  quam 
potius  res  et  civitates  eorum  antiquitatis  populorum,  quorum 
sedes  in  Orientis,  terris  erat.  Cur  autem  factum  sit,  ut  isti  populi 
aliis  magis  negligerentur  a  scriptoribus^  potissimum  duae  sunt  cau- 
sae.  Primum  enim  omnis  omnino  Orientis  ratio  et  conditio  a  nostra 
admodum  diversa  est,  ita  ut  ea  sane  nobis,  Europae  incolis, 
difficilis  sit  et  ad  intelligendum  et  ad  explicandum.  Deinde 
testimonia,  e  quibus  historiam  illorum  populorum  derivari  ne- 
cesse  est,  rariora  sunt  et  minus  certa,  quam  in  rebus  Graecis 
et  Romanis. 

Quae  quum  ita  sint,  nobis,  hac  scribendi  occasione  oblata, 
placuit  ex  illis  Orientis  populis  aliquem,  Persarum  populum,  de 
quo  accuratius  disputemus ,  eligere.  Persas  vero  quum  dicimus, 
intelligi  volumus  non  illum  antiquissimum  Persarum  populum, 
qui  anteRomanae  reipublicaeeversionemfloruit,  sedhuncnostrae 
aetati  propiorem,  quem  reges  Sassanidae,  qui  dicuntur,  suo 
tenebant  imperio.  De  his  Persarum  regibus  et  temporibus  nescio 

quo  casii  fortuito  accidit,  ut  nostris  saeculis,  i.  e.  XVIIl  et  XIX, 
non  uisi  pauci  viri  docti  scriberent.  Nam  non  solum  Brissonius 
in  eo  libro,  quem  de  rebus  Persicis  scripsit,  illa,  quibus  Sassa- 
nica  gens  regnabat ,  tempora  plane  neglexit '•') ,  sed  etiam 
Saint-Martin,  Francogallus,  quum  ante  hos  XX  annos  opus  illud 
immensi  laboris,  quod  saeculo  XVII  de  imperio  Byzantino  Le- 
Beau  vir  doctissimus,  composuerat,  adjectis  multis  adnotationi- 
bus  ederet,  non  nisi  passim  de  Persarum  recentiorumregibus  de- 
que  gentis  ac  civitatis  Persicae  conditione  quaesivit  et  exposuit, 
maximequidem  tum,  quum,  quae  dehistoria  partium  terraeOrien- 
talis  minus  recte  ab  auctore  enarrata  viderentur,  corrigere  vel- 
let  *■■").  Ceterum  rectissime  iste  vir  doctus  vidit,  imperii  Persici 
rationem  iis  temporibus,  quibus  Sassanica  gens  dominatum  habe- 
bat,  longe  aliam  quam  antiquissimis  illis  fuisse;  vidit,  restaura- 
tam  per  Artaxerxem,  Sassanis  nepotem,  Persarum  civitatem  tam 
dfversa  ab  anliquo  ilio  imperio,  quod  Macedonum  armis  eversum 
esset,  conditione  fuisse,  ut  similitudinem  plane  desideres;  vidit 
denique  regiam  auctoritatem  apud  priscos  illos  Persas  liberam 
nec  aliunde  pendentem  tempore  restituti  imperii  admodum  dimi- 
nutam  ac  nobilitatis  praecipue  potentia  coercitam  et  repressam 
fuisse,  ita  quidem,  ut  certis  legibus  vel  consuetudinibns  mode- 
ratam  et  mixtam  reipublicae  formam  merito  eam  dicere  liceat. 
Nimirum  quum  Saint -Martinus  non  eo  consilio  scriberet,  ut 
historiam  Persarum  regnantibus  Sassanidis  exponeret,  sed  ut, 
quae  ab  autore  ejus ,  quod  diximus ,  operis  passim  de  imperio 
Persico  allata  essent,  emendaret ,  factum  est,  ut  de  forma  qui- 
dem  et  conditione  civitatis  Persicae  plurima  bene  et  vere  dicta 
invenias ,  multa  tamen  adhuc  sint ,  quae  utpote  neque  justo  or- 

*)  Non  nisi  paucissima  de  Sassanidarum  imperio  afferuntur  a  Bris- 
sonio  „de  regio  Persarum  principatu"  pag.  315. 

**)  Histoire  du  Bas-Empire  par  Lebeau.  Nouvelle  edition,  revue 
entierement ,  corrigee  et  augmentee  d'apres  les  historiens  orientaux  par 
M.  de  Saint-Martin.  I— XXL  Paris  1826—1836.  Nonnulla,  quae  ad 
historiam  Persiae  Sassanidarum  temporibus  spectant,  idem  auctor  in  alio 
libro  exposuit :  Memoires  historiques  et  g^ographiques  sur  rArmenie 
par  M.  de  Saint-Martin.  L  II.  Paris  1818. 

dine  neque  perpetuo  tenore  scripta  omnino  minus  accurate, 
distincte  et  copiose  demonstrata  esse  videantur.  Quare  hanc 
rem  nunc  ita  tractare  placet,  ut  ab  initio  ad  finem,  justo  ordine, 
additis,  quae  addenda  videntur,  eam  totam  explanemus^ 

Duo  autem  potissimum  hic  nobis  facienda  sunt.  Unum  est, 
ut  exponamus,  qui  factum  sit,  ut  respublica  Persica,  antiquissi- 
mis  temporibus  regio  dominatui  eidemque  certis  legibus  non 
circumscripto  subjecta,  spatio  quinque  saeculorum  interposito  ita 
potuerit  immutari,  ut  talis  moderata  civitatis  forma,  in  qua  nobili- 
tatis  tantaefuerint  opes,  utTegias  paene  exaequarent,  efficeretur. 
Alterum,  ut  demonstremus ,  quae  et  qualis  Sassanidarum  tempore 
nobilitatis  potentia  et  auctoritas  fuerit. 

Verum  quidem  est,  certis  legibus  regiam  potestatem  apud 
antiquissimos  Persas  circumscriptam  non  fuisse,  sed  erant  ta- 
men,  quibus  severitas  regii  imperii  quodammodo  temperaretur. 
Primum  enim  moris  erat,  ut  reges  Persici  quaedam  instituta 
majorum  tanquam  leges  agendi  rite  sequerentur.  Quae  res  quam- 
vis  per  se  probabilis  sit ,  repugnare  tamen  videtur  quaedam  He- 
rodoti  narratio.  Is  enim  refert ,  Cambysem  aliquando  ex  regiis, 
qui  dicebantur,  judicibus  quaesivisse,  an  sibi  fororem  suam  in 
matrimonium  ducere  liceret,  scilicet  quum  bene  teneret,  matri- 
monia  cum  sororibus  iniri  non  solere,  quum  vero  judices  scisci- 
tanti  respondissent,  omnia  quaecunque  vellent  regibus  Persarum 
faciendi  postestatem  esse,  etiam  lege  posthac  sanxisse,  ut,  si  quis 
sororem  suam  ducere  vellet,  id  permissum  foret  "'*).  Sed  ipse 
Herodotus  hoc  loco  refert,  non  regis,  sed  regiorum,  qui  dice- 
bantur,  judicum  fuisse,  ut,  quid  antiqua  consuetudo  postularet, 
omnibus  patefacerent,  unde  sponte  apparet,  leges  non  ex  regum 
libidine,  sed  ex  illorum  judicum  arbitrio  pependisse.  Hos  autem 
judices,  quibus  tanta  potestas  erat,  ne  a  regibus  quidem  munere 
suo  moveri  potuisse  constat.    Ceterum  multa  exempla  relata 


*)  vnsnQLVovto  ciVT(p  ovtoi  y.cu  dUaia  Jtat  ccGcpaXscc  •  qpocJLisvot, 
vofiov  ovSsvci  s^svQLOyiSLVf  og  ^sKsvsl  ccdslcpsy  6VV0lv.sslv  ddsXcpsov 

CtlloV   [ISVtOt    S^SVQTiyiSVaL    v6[iOV  ,     Tc5    ^CtGLXsvOVTL   IISQaSCOV  S^SLVJXt 

noLssLv  t6  civ  §ovX7]tai.  Herod.  HI.  31. 

legimus,  uM  reges  Persarum  veterum  instituta,  quorum  judicium 
penes  regios,  qui  dicebantur,  judices  fuisse  videtur,  religiosis- 
sime  observant.  Sic  memoriae  proditum  est,  Artaxerxem,  quum 
ab  uxore  quadam  semet  offensum  opinaretur,  eos,  penes  quos 
judicandi  potestas  erat,  provocasse,  ut  quid  juris  ratio  flagitaret, 
aperte  dicerent*). 

Verum  quidem  est,  multos  Persarum  reges  instituta  veterum 
aspernantes  ex  libidine  imperium  gessisse.  Sed  facientes  ita,  ab 
ipsis  Persis  fyranni  habebantur;  quae  res  innuere  videtur,  Persi- 
corum  regum  dominatum  veteribus  illis  institutis  quodammodo 
circumscriptum  fuisse.  Maximo  autem  impedimento  liberae  Re- 
gum  Persicorum  dominationi  nobilitatis  potestas  erat,  quae  ex 
consuetudine  quadam  regiam  auctoritatem  ita  coercuisse  videtur^ 
ul  planc  immoderata,  nullisque  omnino  limitibus  circumclusa 
haberinon  possit.  Satis  scilicet  constat,  in  omni  regno  Persarum, 
quod  a  Cyro  initium  cepit,  potenlissimam  floruisse  nobilitatem. 
Non  apud  ipsos  soluni  Persas  et  Medos ,  sed  apud  omnes  omnino 
populos,  quibus  cum  Persis  ac  Medis  consanguinitas  erat,  nobiles 
stirpes  auctoritate  et  opibus  pollentes  fuisse  videntur.  Quid? 
quod  iis  etiam  nationibus ,  quae  Persis  ac  Medis  cOnsanguineae 
non  erant,  sed  aut  imperio  Persarum  parebant,  aut  in  eorum  vi- 
cinitate  habitabant,  ut  Armeniis ,  Albanis,  Abasgis,  Iberis  et 
Lazis,  nobilitas  quaedam  fuit,  quae  maxima  in  rebus  gerendis 
auctoritate  gaudebat.  Ipsorum  Persarum  nobilitatis  tres  gentes 
erant,  inter  quas  Pasagardae,  quorum  septem  familiae  numeran- 
tur,  primum  locum  tenebant.  Omnes  has  g-entes  latifundiis  et 
hominum,  qui  iis  parebant,  multitudine  locupletes  fuisse  satis 
probabile  est  •"^'*'''), 

Hanc  ipsorum  Persarum  el  Medorum  nobilitatem  jam  Cyri  et 

*)  Joseph.  Antiquit.  XI.  6, 
**)  Moses  Choren,  III.  51     Agathias  III.  8.   Procop.  de  bell. 
Pers.  I.  12  Id.  de  beli.  Goth.  IV.  9. 

*++)  "EaTL  dstudsy  «|  av  mlXoi  ndvzsg  ccQxsatciL  IliQaaL,  naGag- 
yocdai,  MccQcccpiOL,  McLGnioi  •  xovtmv  IIciGUQyccdccL  siol  uqlgioi.  Herod. 
!♦  125. 

Cambysis  tempore  plurimum  in  rebus  gerendis  valuisse,  veri- 
simile  est.   Postquam  vero,  Cambyse  mortuo,  antiquorum  regum 
suboles  exstincta  est,  tum  primum  nobilitatis  vires  multum  cre- 
visse  videntur.    Nobilitatis  auctoritate  quasi  novum  regnum  in- 
stitutum  est.    Convenere  Pasagardae,  ut  Dario,  qui  e  familia 
Achaemenidarum  orlus  erat,  imperium,  sed  non  nisi  certis 
propositis  conditionibus  traderent.   Quaenam  vero  hae  conditio- 
nes  fuerint,  in  tanta  veterum  monumentorum  penuria  certo  de- 
finiri  nequit.   Relatum  tamen  apud  Platonem  legimus,  Darium, 
quum  a  ceteris  Pasagardis  in  imperium  esset  elatus,  regni  jura  in 
septem  partes  distribuisse,  cujus  instituti  etiam  tum  temporis 
aliqua,  sed  non  nisi  vana  species  superesset.     Quo  haec  perti- 
neant,  certo  dici  nequit.  Videntur  tamen  Darius  et  nobilitas  (nam 
de  nobilitate  intelligenda  sunt,  quae  a  Platone  referuntur)  ita 
inter  se  pacti  esse,  ut  viri  illi  nobiles  quodammodo  imperii  parti- 
cipes  fierent,  ita  videlicet,  ut  quae  munera  in  civitate  maximi 
momenti  essent,  ipsis  traderentur.    Quo  id  modo  factum  sit, 
nescitur,  quum,  teste  eodem  Platone,  quae  Darii  tempore  in- 
stituta  erant,  brevi  post  paene  adnihil  reciderint '•"').  Sedfortasse 
ita  factum  est,  ut  a  rege  Dario  ceteris  Pasagardarum  familiis  et 
satrapiae  et  alia  munera,  quae  hereditario  jure  haberent,  trade- 
rentur.     Certe,   qui  Armeniae  et  Ponti  satrapias  tenebant, 
posterioribus  temporibus  sese  ab  iis  nobilibus,  quiDario,  Hys- 
daspis  filio,  olim  imperium  mandavissent,  oriundos  esse  jacta- 
bant •''■•')•   Scriptum  etiam  legimus,  Oroitem,  unum  ex  iis,  qui 
regem  creaverant,  Phrygiae,  Lydiae  et  Joniae  satrapias  te- 
nuisse  t) :  item ,  Darium  tributa  provinciis  adhibito  nobilium 
consilio  imposuissett) ;  denique  eos,  qui  ex  illis  septem  familiis 


*)  ZlciQslos  yoLQ  §cc6iXsa)g  ovk  rjv  VLog,  TtccidsLct  xs  ov  SiatQvq^mGji 
ts  d^Qccfifisvog  •  sl^av  d'  slg  triv  ccQ^ji^^v ,  Horl  Xa§cov  ccvtrjv  s^dofiogj 
disiXsto ,  STitcc  (iSQrj  tsfioiisvog ,  cdv  ytcci  vvv  sti  GfifHQu  ovsiQava 
ksXsiTttcci,     Plato  de  Legib.  Iir. 

**)  Appian.  de  bello  Mithrid.  112.    Strabo.  XL  12. 
i)  Herod.  III.  127. 
tt)  Tovg  ds  cpoQOvg  toig  vTtriyiooig  tcc^ccg,  (istsntfi^ato  tovg  TtQco- 
tovg  tdov  inaQxicov,  nal  nSQi  t(ov  cpoQa^v  iqQCotrjas  [ir]  §aQstg  sioi  •  cpii 

oriundi  essent,  sine  omnium  harum  familiarum  consensu  morte 
affici  non  posse  "^').  Quae  res  omnes  testantur,  tempore  Darii 
Hystaspis,  i.  e.  initio  restituti  regni,  Pasagardas  ceterasque  no- 
bilium  gentes  maxima  auctoritate  fuisse. 

Sed  aut  ipse  jam  Darius  aut  ejus  successor  id  effecisse  vide- 
tur,  ut  conditionibus  iis,  quas  cum  nobilitate  facere  coactus  es- 
set ,  non  solum  non  morem  gereret,  sed  eas  etiam  tolleret  et  ab- 
rogaret.  At  vero  penitus  oblivioni  haec  eo  minus  tradi  poterant,  quo 
magis  vei  ipsis  Persarum  regibus  omni  tempore  et  fides  et  auxi- 
lium  nobilitatis  in  sustinendo  imperio  necessaria  erat.  Hinc 
factum  videlur,  ut  reges  omnia,  quae  essent  agenda,  non  nisi  per 
nobilitatem  gererent.  Constat  enim,  nobiles  regibus  semper  ad 
manus  esse ,  in  aula  regia  versari ,  domum  regalem  tutari ,  jura 
regis  nomine  dicere,  exercitui  absente  aut  nolente  rege  prae- 
esse ,  res  publicas  moderari ,  provincias  administrare,  omnibus 
omninoimperii  muneribus  fungi,  denique,  sicubi  de  summa  rerum 
agebatur,  in  consilium  a  regibus  vocari  consuevisse.  Antiquo  tem- 
pore  non  nisi  per  ipsorum  Persarum  et  Medorum  nobilitatem  Re- 
ges  Persici  omnia  gerere  solebant ,  progrediente  vero  tempore 
factum  est ,  ut  cetera  quoque  earum  nationum ,  quae  Persis  ac 
Medis  consanguineae  erant,  nobilitas  in  imperii  societatem  ad- 
jungeretur.  Jure  enim  meritoque  ea  imperii  societas  dici  potest, 
quoniam  nobilitas  non  solum  omnibus  muneribus  fungebatur,  sed 
regni  quoque  fructibus  magna  ex  parte  fruebatur. 

Certis  itaque  legibus  Persicorum  regum  potestas  nullo 
omnino  modo,  nonnisi  interdum  religionis  auctoritate  et  vete- 
rum  institutis  circumscripta ,  semper  vero  et  ubique  nobilitatis 
potentia  circumclusa  erat.  Antea  necessitate  quadem  coacti, 
deinde  moris  ac  consuetudinis  vi  reges  negotia  ad  unum  omnia 
nobilibus  administranda  et  gerenda  tradidisse  videntur.  Licet 


■cdvTcov  Ss  (iSTQLcag  iXHv^  inEXsvas  tsXsIv  Tovg  r^fitaovs  «Wdro?'.  Plut, 
Apophth.  reg. 

*)  Herod.  HT.  118.  119, 

singuli  nobiles,  magnorum,  ut  apud  Persas  vocari  solebant,  re- 
gum  servi  et  essent  et  appellarentur,  licet  crudelissimam  regum 
vim  singuli  nonnunquam  paterentur,  maxima  tamen  totius  nobili- 
tatis  potentia  fuit.  Singulorum  quoque  nobilium,  eorum  maxime, 
quibus  Satrapiae  tradebantur,  opes  tantae  erant,  ut  saepius  vi 
armisque  non  sinefelicisuccessu  regibus  obniterentur.  Sane  fieri 
non  aliterpotuit,  quin,  postquam  antiquum  illud jmperium  sensim 
sensimque  labefactari  et  reges  aDario  oriundi  apristinavirtute  ad 
mollitiem  deficere  coeperunt,  nobilitatis  et  vires  et  animi  cre- 
verint.  Tum  saepius  saepiusque  regiae  potestati  armis  obviam 
ilum,  et  satrapiae  apatribus,  quasi  hereditario  jure  eae  possi- 
derentur,  ad  filios  sunt  propagatae. 

Etsi ,  ut  supra  diximus ,  jam  Dario  Hysdaspis  filio  contigisse 
videtur,  ut  quas  conditiones  eo  consilio,  ut  arctis  limitibus  regia 
potestas  in  posterum  circumscriberetur ,  Persica  nobilitas  ei  im- 
posuerat,  eas  ad  irritum  redigeret,  nihilo  minus  tamen,  progre- 
dientibus  temporibus,  nobilium  potestas  sensim  sensimque  rur- 
sum  crevisse  videtur.  Illo  tempore  accidit,  ut  Alexander  Ma- 
cedonum  rex  vetus  illud  Persarum  regnum  bello  aggrederetur. 
Ex  multis  autem  indiciis  apparet ,  primores  Persicae  nobilitatis 
iis  temporibus,  quibus  ita  imperium  primum  oppugnari,  deinde 
pessum  ire  videbant,  magnas  spes  et  nova  consilia  cepisse.  Spe- 
rabant  enim  fore,  ut  Macedones  satis  qiiidem  magnas  vires  ha- 
berent  ad  evertendum  regnum,  nec  vero  ad  perficiendum  id,  ut 
novae  dominationis  fundamenta  jacerent.  Nou  mirum  igitur  est, 
nobilium  principes ,  postquam  Darii  familia ,  cui  olim  imperium 
demandatum  erat,  interiit,  nihil  habuisse  antiquius  quam  ut  in 
locum  interfecti  regis  ipsi  succederent.  Quare,  Alexandro  adhuo 
vivo  et  Macedonum  armis  per  Asiam  dominantibus,  alii  Persi- 
cae  nobilitatis  principes  id  egerunt,  ut  toto  regno,  quod  Darii 
familiae  fuerat,  potirentur,  alii  conlra  unam  alteramve  veteris 
hujus  regni  partem  occupare  satis  habuerunt.  At  omnia  fere 
haec  consilia  et  Alexandri  prudentia  et  Macedonum  virtute  irrita 
reddita  sunt.  Constat  tamen,  vel  Alexandro  vivo  virum  quendam, 
cui  Atrobati  nomen  erat,  et  quem  inter  nobiles  primores  refe- 

rendiim  esse  verisimile  est,  regiam  sibi  potestatem,  occiipata 
aliqiia  Mediae  parte ,  sumpsisse  *). 

Jam  quum ,  si  hunc  Atrobatem  excipias,  cetera  omnia,  quae 
Persicae  nobilitatis  principes  imperii  instituerant  adipiscendi  co- 
nata  felici  successu  carerent,  factum  est,  ut  mox  illi  animos  demit- 
terent,  tacito  per  aliquod  tempus  Macedonibus  obtemperantes. 
UndeSeleucidis ^ontigit,  ut  illas  quoque  veterisPersici  regni  par- 
tes ,  quas  et  Persae  ipsi  et  qui  his  consanguinei  erant  populi  in- 
colebant,  nanciscerentur.   Firmam  tamen  et  stabilem  dominatio- 
nem  in  illis,  quas  diximus,  Persici  regni  partibus  neSeleucidae 
quidem  ullo  unquam  tempore  obtinuisse  videntur,  propterea  quod 
ut  nobilitas  aiienigenis  regibus  infensa,  ita  populorum  quoque 
animi  ab  iilis  aversi  et  alieni  erant.    Accedebat,  quod  hinc  Ro- 
mani,  illincPtolemaei  in  idregnum  impetus  et  incursiones  facien- 
tes,  opes  ejus  magis  magisque  in  dies  attererent  et  diminuerent. 
His  et  similibus  rebus  nobilitatis  principes  denuo  ad  novas  spes 
erecti  cooriebantur,  ut  id,  cujus  exspectatio  quondam  ipsos  fe- 
fellerat,  imperiipossessionemdico,nunccerteconsequerentur.  Ita 
Armenii,  Parthi,  Medi,  Elymaei,  ipsi  denique  Persae  a  Seleuci- 
dis  defecerunt,  principibus  nobilium  ubique  locorum  populos 
suos  hortantibus,  ut  se  in  libertatem  vindicarent.    Hoc  modo 
factum  est,  ut  summa  nobilitas  nova  regna  et  conderet  et  occu- 
paret.     Consulto  diximus  sumniam  nobilitatem,  quum  probabile 
sit,  non  nisi  a  potentissimis  ex  cujusque  provinciae  nobilitate  illa 
regna  constituta  esse.  Neque  vero  constitui  illa  regna  poterant 
nisi  ceterorum  nobilium  consensum  et  auctoritate,  quorum  quidem 
potestatem,  quumSeleucidis  dominantibus  omnes  res  in  discrimen 
et  periculum  adductae  essent ,  multum  denuo  crevisse  verisimile 
est.    Solet  enim  potentia  eorum,  qui  jam  ante  opibus  valent, 
turbato  rerum  ordine,  augeri.   Ita  Parthicorum  quoque  regum 
potestas  nobilitatis  potentia  circumscripta  et  quasi  coercita  est. 
Neque  abhorret  a  verisimilitudine,  in  condendis  npvishis  imperiis 


*)  "Os  iHc6Xv6sv  vno  toiq  McciisSoGi  yivsG&at  k(xI  tavtriv,  (isq&s 
ov6av  iisydilrig  MrjSLccs  •  yiai  Si^  nal  ^aeiXsvg  dvayoQSV&sls  ^^ta  avv£ta'gB 
Ka'9''  avtriv  r-^v  ^^cJ^ai/  tavtrjv.    Strabon.  XI,  6. 

iterum,  uti  post  Cambysis  mortem,  inter  omnes  has  nobiles  fami- 
lias,  quibus  cetera  nobilitas  imperandi  jus  mandabat,  et  iam  hanc 
ipsam  nobilitatera  de  certis  conditionibus  convenisse,  quibus  regia 
auctoritas  circumscriberetur.  Nec  facile  factu  erat  iis,  qui  nova 
regna  acceperant,  has  conditiones  aut  aspernari  aut  abrogare, 
cujus  rei  causa  in  eo  posita  est,  quod  non  in  unius  manum 
totum  Persicum  imperium  venerat.  Huc  accedit,  quod  hos  reges 
multum  inter  se  de  summo  imperio  decertabant.  Medorum  ac 
Persarum  reges  multa  et  diuturna  cum  Parthorum  imperatoribus, 
ne  ab  eorum  dominatu  penderent,  bella  gerebant,  quibus  finitis 
denique  eorum  imperium  in  se  recipere  coacti  erant.  Sic  factum 
est,  ut  admodum  debiles  nec  nisi  infirma  potentia  essent'");  qua- 
propter  non  facile  id  moliri  poterant,  ut  conditiones  cum  nobili- 
tate,  quum  imperium  acciperent,  factas  infringere  conarentur. 
Perpetua  igitur  in  omnibus  hisce  regnis  nobilitatis  potestas  per- 
mansisse  videtur,  qualem  etiam  apud  ipsos  Parthos  valen^ 
tem  videmus  **).  Nam  reges  apud  Parthos  a  nobilitate  eligun- 
tur,  et  munera,  quae  in  eorum  civitate  maximi  momenti  habentur, 
npbilitatis  quasi  patrio  jure  fuisse  videntur;  etiam  de  summa  re- 
rum  regibus  nobilitatem  in  consilium  vocare  necessarium  erat. 
Mediae  vero  et  Persiae  regna  posteriore  tempore  aParthis  eversa 
esse' constat,  sed  ita  tantum,  ut  quod  unius  imperium  antea 
fuerat,  pluribus  regulis  traderetur.  Ipsam  Persiam  brevi  ante  Sas- 
sanidarum  aetatem  pluribus  regulis  paruisse  scimus,  quibus  ad 
evertendam  nobilitatis  potentiam  minores  vires  minorque  au- 
dacia  erat. 

Hae  fere  sunt  causae,  quibus  credere  cogimur,  nobilitatis 


*)  Kal  yccQ  st  ^ccgiXsvovzki  [isxQi'  vvv  i'8iov  ^ccGiXia  sxovzsg  ol 
UsQGca,  ryjys  dvvccfisi  nXslazov  ccnolsinovtaL  ^  nai  tc5  naQ&vaCoiv 
nQOGsxovai  ^aaiXst.  Strabo.  XV.  3. 

**)  ^v^q)Q0V7]aavzsg  ds  oi  ysvvaiozazoi  ndQd^caVy  cog  d^aai- 
Isvzoig  [i\v  d^rixavov  noXLzsvso&af  oi  ds  ^aaiXsvovzsg  sn  zov  ysvovg 
tcov  'AQOayiLdav  f  ov  yaQ  szsQOLg  ccqxslv  vo^ifiov^  dns%Qri  8s  noXXdnLS 
Kul  iisxQt  vvv  nsQLv^QLG&aL  ziqv  ^aaiXsiav  sk  zs  yd[icov  z^s  'lzaXLv,ris 
naXXanidos  nal  ysvsascov  'OQcodrjv  hdXovv  nQsa^svaavtsg.  Joseph. 
Antiq.  XVIII.  2. 

aiictoritatem ,  ciijus  jam  veteris  regni  Persarum  temporibus  hic 
illic  certa  quaedam  vestigia  apparent,  per  saeculorum  decursum, 
maxime  propter  debilitatem,  qua  reguli,  quos  diximus,  labora- 
bant,  ita  succrevisse,  ut  regiam,  si  non  superaret,  certe  aequaret. 
Confirmatur  autem  hujus  sententiae  veritas  non  solum  interna, 
quam  dieunt,  rei  verisimilitudine,  sed  etiam  externa  i.  e.  toto  rei- 
publicae  statu,  qualem  Sassanidarum  aetate  legibus  et  moribus 
constitutumvidemus;  namomnia,  quae  illo  temporegeruntur,  non 
nisi  nobilitatis  ope ,  auxilio  et  auctoritate  facta  esse  apparet. 

Sed  antequam  ad  rem  ipsam  accedimus,  non  alienum  ab  hoc 
loco  videtur,  de  iis  fontibus,  ex  quibus  historia  temporum  Sassa- 
nicorum  derivari  et  potest  et  debet,  nonnulla  dicere.  In  uni- 
versum  autem  duo  sunt  iilorum  scriptorum  genera,  unum  Orien- 
talium,  quorum  magnus  numerus  est,  in  quibus  plerique  Muhame- 
dani,  alterumByzantinorum,  quorum  alii  aliis  magis  fide  digni  vi- 
dentur.  Ac  Muhamedani  quidem  scriptores ,  quum  multum  com- 
mendalionis  inde  habere  videantur,  quod  iis  in  ipsa  illa  terra,  ubi 
Sassanidarum  regnum  fuerat,  degentibus  Persarum  diaria  publica 
adhibere  licebat,  tamen,  rejectis  his  historiae  scribendae  adju- 
mentis,  id  potius,  qui  Orientalium  hominum  mos  est,  egerunt,  ut 
omnia,  quae  fabulosa,  portentosa  sunt  et  quae  simplicem  veri- 
tatem  excedunt ,  narrare  miroque  modo  exornare  studerent. 
Quapropter  adhibendi  quidem  sunt  illi  Orientales  scriptores,  sed 
maxima  cum  cautione.  Nec  majore  quam  Muhamedani  auctoritate 
scriptores  Christiani,  ut  Bar- Hebraeus,  Eutychius,  Moses  Chore- 
nensis,  haberi  debent.  Huc  accedit,  quod  satis  exiguus  tantum- 
modo  numerus  horum  scriptorum  est,  qui  Europaeis  hucusque 
innotuerunt. 

Venimus  ad  alterum  genus  testium,  scriptores  Byzantinos. 
Horum  potissimum  spectandi  sunt  ii,  qui  Sassanidarum  aequales 
fama  et  auditione  comperta  ea  habuisse  videntur,  quae  de  Persis 
narrant ,  velut  Procopius,  Agathias,  Theophylactus  Simocatta  et 
alii.  Tantum  abest,  ut  hi,  quemadmodumMuhamedani  illi  scripto- 
res ,  nihil  nisi  res  inauditas  et  miraculosas  et  narrent  et  captent, 
quamquam  ejusmodi  narrationes  non  prorsus  respuunt,  ut  ea 
potius ,  quae  simplicia  et  vulgaria  sunt,  quaeque  scire  lectorem 

inlerest,  commemorare  ament.  Qua  in  re  illud  tantum  dolendum 
est ,  quod  non  dedita  opera  et  quasi  de  industria  narrationem 
rerum  Persicarum  instituunt,  sed  non  nisi  passim,  maxime  ubi  de 
bellis  interByzantinosetPersas  gestis  exponunt,  quaedam,  quaead 
rem  suam  facere  videantur,  de  reipublicae  Persicae  statu  et  con- 
ditione  immiscent.  Est  inter  eos  Byzantinos,  quos  nominavimus, 
non  nisi  unus,  Theophylactus  Simocatta,  qui  data  sibi  occasione 
de  statu  Persicae  reipublicae  loquendi  recte  et  apte  usus  est.  Sed 
quamquam  ea,  quae  a  Byzantinis  de  Persarum  republica  scribun- 
tur,  non  ea  cura,  qua  nunc  in  his  rebus  opus  esse  censemus, 
exponuntur,  haec  tamen  laus  iis  tribuenda  est,  quod  innarrandis 
Persarum  rebus,  et  maxima  simplicitate  saepius  utuntur,  nec 
ejusmodi  opinionibus  praejudicatis,  quibus  nostrae  aetatis  histo- 
ricos  saepissime  transversos  agi  videmus,  induci  se  patiuntur. 
Neque  vero  diligentia  Byzantinis  de  Persarum  rebus  scribentibus 
deerat,  id  quod  exemplo  facile  probari  potest  Agathiae,  qui, 
quae  de  ordine,  quo  regesSassanici  deincepsseexcipiebantet  de 
annorum  serie,  quibus  singuli  reges  regnabant,  docuisset,  in  tabulis 
publicis  Persarum  scripta  extare  affirmat,  uti  sibi  e  Sergio  quo- 
dam  interpretis  munere  apud  regem  Persarum  diu  functo ,  com- 
pertum  esset '■'■').  Theophylactus  quidem  Simocatta,  quae  de  ad- 
ministranda  Persarum  republica  affert,  sese  ex  aliquo  didicisse 
dicit,  qui  tabulas  publicas  regum  Persicorum  tractare  et  evolvere 
ponsueverit,  quum  id  munus  haberet '"'''').  Quae  quum  ita  sint, 
patet,  argumenta,  quibus  nostram  sententiam  de  rerum  Persa- 
rum  statu,  qualis  tempore  Sassanidarum  fuerit,  comprobemus, 
maxime  ex  Byzantinis  petenda  esse,  ita  tamen,  ut  ne  Orientales 


*)  7]  xs  yccQ  rcov  ITsQaLyimv  ^ccglXscov  dLciSoyjri  xal  o  xav  svLavtav 
ncctdXoyos ,  'Kal,  avXXT^^drjV  cpccvccL,  anccv  ^ol  rd  STirjyysXfisvov  ^vvsrs- 
Xiadrj.  olficcL  ds  ayciv  aXrjdrj  xuvta  Ka&satdvaL  Hal  ig  xd  aKQipsg  in- 
Ttsnovrifisva ,  cog  d^q  sk  xcov  nsQaiv.<av  §l§Xg)V  iistaXrjcpd^svxa.  Agath. 
IV.  30. 

**)  "HHOvacc  xov  Xsyovxog  dvdQog  Ba^vXojVLOV  IsQOfivi^aovog 
lisyiaxTjv  i^nsLQLav  dnSLXricpoxog  xrjg  nsQL  xds  ^aaLXLjidg  dLtpd^sQag 
dvayQacpijg.   Theophyl.  Simoc.  III.  18. 

quidem  scriptores,  maxime  ubi  accurata  aestimatio  et  compa- 
ratio  rerum  ostendit,  eos  fide  dignas  res  narrare,  temere  prorsus 
rejiciamus  et  negligamus. 

Sed  ad  rem  ipsam  accedamus,  in  qua  ante  omnia  quaerendum 
erit,  quid  et  quale  illud  fuerit,  quo  regum  auctoritas  nobilium 
potentiam  et  vicissim  nobilium  potentia  regiam  auctoritatem 
Sassanidarum  tempore  exsuperaret  et  vinceret.  Responsio  in 
promptu  est.  Primum  quidem  luculentissimis  auctorum  testimoniis 
demonstratum  videmus,  ea  aetate,  quam  diximus,  eodem  summo 
honore  regeshabitos  esse,  quo  veterumPersarumtempore.  Deo- 
rum  instar  honorabantur,  in  numis,  in  publicis  scriptis  filii  Ormuzdi, 
fratres  solis  ac  lunae  appellabantur  *).  Ab  rege  honore  aliquo 
affici  res  erat ,  qua  nulla  laetior  et  magis  expetenda  Persis  dici 
poterat.  A  rege  vero  vituperari  in  maximis  malis  habebatur. 
Vetitum  erat  ei ,  cui  rex  irascebatur,  ne  templa  adiret**).  Si  quis 
aliquid  in  regem  deliquerat,  cujus  causa  poena  mortis  afficiendus 
esset,  lege  et  consuetudine  praescriptum  erat,  ut  non  solum  ipse, 
sed  omnis  ejus  familia  occideretur  t).  Regum  sanguine  manus 
suas  respergere  maximum  omnium  scelerum  erat,  quod  nullo 
pacto  poterat  expiaritt).  Unde  factum  est,  ut  si  quando  rerum 
necessitas  postularet,  ut  rex  a  republica  regenda  removeretur, 
ille  non  interficeretur ,  sed  in  domum  quandam  regiam  quod 
castellum  oblivionis  {(pQovQiov  rijg  Irid^rig)  Persico  nomine 
vocabatur,  includeretur,  in  qua  etiam  alii,  quos  in  publica  custo- 
dia  haberi  e  reipublicae  commodo  videbatur,  tanquam  in  sepul- 
cro  asservabantur.  Vetitum  enim  erat,  eorum  nomina,  qui  in 
hoc  castello  includebantur ,  hominibus  in  memoriam  revo- 
care  ttt).     Quin  imo,  everso  per  Arabes  Sassanidarum  regno, 


*)  Moses  Chorens.  IIL  7.  Am.  Marcell.  XVII.  4.  Theophyl. 
Simoc.  III.  8.  Menandri  Excerpt.  Legat.  pag.  136.  353.  (ed.  Nieb.) 

**)  Procop.  de  bell.  Pers.  I.  23. 

t)  Amm.  Marcell.  XXIV.  6. 

tt)  Procop.  de  bell.  Pers.  I.  5. 

ttf)  Theophyl.  Simoc.  IIL  5.  Cedreni  Chronic.  pag.  695.  (ed. 
Nieb.) 

summam  illam  regiae  stirpis  venerationem  non  imminutam,  sed 
pari  modo,  ut  antea,  permanentem  et  vigentem  videre  licet,  ita, 
ut  Persae,  qui  patria  pulsi  in  Byzantinis  terris  degebant,  illo 
etiam  tempore  nihil  sanctius  habuisse  narrentur,  quam  oriundum 
esse  e  gente  Sassanidarum*).  Magnificentia  etiam  et  apparatus 
splendor,  quo  in  rebus  suis  reges  illi  utebantur,  ingens  et  paene 
immensa  erat  **).  Quae  res  non  mira  videri  potest.  Nam  regi- 
bus  Persarum  hoc  tempore  non  solum  tributa  ex  provinciis, 
quemadmodum  antiquissimis  temporibus  fiebat,  solvebantur,  sed 
alii  quoque  reditus  ad  regis  aerarium  redibant.  Anuschirvanus 
vectigal  in  singula  civium  capita  imposuisse  videtur.  Sed  omnes 
haepecuniae,  quae  ad  regis  aerarium  deferebantur,  non  in  iis 
solum,  quae  ad  regis  victum  cultumque  necessaria  essent,  con- 
sumebantur,  sed  exercitus  etiam  ex  iis  alebatur  regius,  qui  per- 
petua  stipendia  merebatur  et  cujus  major  pars  ex  Persis,  minor 
ex  militibus  conductitiis  constabat  t). 

Deinde  gravissimum  momentum  regiae  auctoritati  et  po- 
tentiae  accedebat  etiam  ex  eo ,  quod  regibus  cura  et  custodia 
totius  reipublicae  commissa  erat.  Cernebatur  ea  cura  et  custodia 
partim  in  agriculturae  studio  augendo  et  promovendo ,  partim 
omnino  in  rebus  prosperis  secundisque  civium  quocunque  modo 
adjuvandis.  Quid?  quod  quemadmodum  apud  veteres  Persas,  sic 
etiam  Sassanidarum  tempore  pulcherrimum  regis  officium  habe- 
batur  agriculturae  curam  perpetuam  habere,  ita  ut  a  regibus  sa- 
trapae  omnia  diligenter  et  accurate  facere  et  curare,  quaecunque 
ad  adjuvandam  hanc  rem  pertinerent,  perpetuo  juberentur  tt). 
Nimirum  hac  quidem  regum  cura  factum  est,  ut  res  Persarum 
illis  temporibus  admodum  vigentes  florentesque  essent.  Multum 
auctoritatis  porro  regum  dignitati  haud  dubie  inde  redundabat, 
quod  exercendi  juris  publici  potestas  in  eorum  manibus  posita 
erat.    Regis  nomine  in  omnibus  Persicae  terrae  partibus  jus 

*)  Genesii  Reg.  Lib.  III.  pag.  56.  (ed.  Nieb.) 
**)  Theophyl.  Simoc.  IV.  3. 

t)  Theophyl.  Simoc.  III.  5.      Theophan.  Chronogr.  pag.  499. 
Menander.  Excerpt.  Legat.  pag.  408.  (ed.  Nieb.) 
tt)  Eutychii  Annales  ed.  Pococke.  II.  pag.  131. 

dici  constans  mos  erat,  qiio  eodem  institutum  fuisse  videtur, 
judices  ipsos  regios  appellare.  Legum  quoque  scribendarum 
potestas  et  talium  quidem,  quibus,  prout  res  erat,  aut  omnes 
Persici  regni  cives  aut  alicujus  provinciae  incolae  tenebantur, 
regibus  fuisse  videtur.  Sic  Artaxerxem,  Sassanici  regni  con- 
ditorem,  decretum  edidisse  dicunt,  quo,  quae  officia  et  rationes 
Armeniae  nobilium  inter  se  essent,  constitutum  erat  '•)•  Sic  Ca- 
badem  regem,  qui  placitisMazdaci  haeretici  favebat,  legem,  quae 
ab  omnibus  Persicae  terrae  incolis  observatur,  tulisse  dicitur, 
qua  sancitum  erat,  ut  feminis  omnes  promiscue  deinde  ute- 
rentur  **). 

Ita  enim  haec  lex  a  scriptoribus  Byzantinis  affertur,  quos 
multum  in  hac  re  errasse  constat.  Apertum  est  enim,  regem 
edixisse,  ne  conjugia  inter  nobiles  et  plebejos  amplius  vetita  essent, 
ut  ex  Eutychio  patet ''*)•  IHud,  quod  a  Byzantinis  creditur,  ne 
fieri  quidem  potuit.  Ac  mirum  sane  est,  ferendarum  legum  po- 
testatem  regibus  Sassanicis  fuisse,  quum  in  antiquo  Persarum 
imperio  novae  leges  non  a  regibus,  sed  a  judicibus,  qui  dice- 
bantur,  regiis  edi  solerent.  Neque  minus  rex  rebus  divinis  prae- 
fuisse  sacrorumque  leges  scripsisse  videtur,  ita  tamen,  ut  nisi 
consilio  principum  Magorum  adhibito  non  facile  de  quaquam  re 
decerneret.  Simile  quoddam  ab  Artaxerxe,  qui  primus  ejus  no- 
minis  erat,  factum  esse  legimus,  qui  Magos  narratur  convocasse, 
ut  ipso  duce  religionis  statum  rerumque  sacrarum  ordinem  Se- 
leucidarum  Parthorumque  temporibus  admodum  labefactatum  et 
perturbatum  restaurarent.  Quid  ?  quod  vexationes  quoque  et  in- 
jurias ,  quibus  Christiani  in  Persia  degentes  illa  aetate  saepius 
afficiebantur,  solo  regum  jussu  iis  inflictas,  solo  eorum  jussu 
ablatas  esse  legimus.  Id  quod  quum  aliis  rerum  testimoniis 
comprobatur,  tum  maxime  regis  illius  Cabadis  exemplo,  a  quo 
Manichaeos  in  proscriptorum  numerum  relatos  esse  certo  con- 


*)  Moses  Chorenes.  II.  74. 
**)  Agathias.  TV.  27.    Procop.  de  beli.  Pei-s.  I.  5.  Josua  Stylites 
in  Assemani  Bibl.  Orient.  I.  pag.  265. 

***)  Eutychii  Annales  ed.  Pococke.  II.  pag.  179. 


15 


stat  •  ).   Porro  conspicua  erat  Regum  Persicorum  potentia  etiam 
in  eo,  quod  munera  publica  civibus  deferre,  et,  si  forte  aptum  et 
utile  videbatur,  nova  magistratuum  genera  facere  et  creare  illis 
licebat.  In  quo  tamen  illud  memorabile  est,  hoc  regum  jus  mu- 
nera  civibus  distribuendi  quodammodo  ea  lege  publica  circum- 
scriptum  fuisse,  ut  summorum  magistratuum  munera  heredita- 
tis  jure  certis  quibusdam  nobilitatis  familiis  rite  tradenda  essent. 
De  qua  re  accuratius,  ubi  de  nobilitatis  potestate  agendum  erit^ 
disputabitur.    Ceterum  reges  Sassanicos  interdum  etiam  nova 
genera  magistratuum  creasse,  documento  est  idem  Cabades,  qui 
novum  quendam  magistratum,  cui  appellatio  Adrastadaransalanes 
erat,  nominavit  eumque  ceteris  omnibus  magistratibus ,  qui  res 
et  civiles  et  militares  administrabant,   tanquam  censorem  et 
custodem  praeesse  jussit ''•■■■)  Denique  eorundem  Persicorum  re- 
gum  fuisse  videtur,  comitia  principum  convocare,  iis  leges  et 
rogationes  proponere,  et,  si  quod  consilium  captum  esset,  illud 
exsequi  et  ad  exitum  perducere*'^'"'').    Haec  erat  potestas,  quam 
Reges  Sassanici  in  internis,  quas  dicunt,  civitatis  rebus  exer- 
cebant.    Quod  vero  ad  res  externas  pertinet,  satis  multa  et  va- 
ria  erant,  quae  jussu  et  auctoritate  solius  regis  gerebautur.  Ac 
primum  quidem  eligendi  et  mittendi  legatos  publicos ,  per  quos 
cum  aliis  populis  de  pacis  legibus  amicitiaeque  conditionibus 
agerent,  potestatem  habebant.  Deinde  vero  quemadmodum  regis 
officium  habebatur,  patriam  contra  hostes  omni  modo  defendere, 
ita  more  institutum  fuisse  videtur,  ut,  quum  aliquod  bellum 
exarsisset,  Persarum  rex,   siquidem  gerendo  bello  intererat, 
ipse  summus  dux  exercitui  praeesset,  rege  vero  absente  usu 
solemne  erat,  ut  imperium  illud  certis  quibusdam  obveniret  no- 
bilibus ,  quibus  id  quasi  jure  hereditario  destinatum  erat.  Ultro 
hostibus  bellum  inferre  num  regi,  injussu  nobilitatis,  licuerit, 
perquam  incertum  est.   IUatas  vero  hostium  injurias  statim  pro- 
pulsare  et  a  civibus  defendere,  omni  tempore  regibus  non  solum 


*)  Theophan.  Chronogr.  pag.  262.  (ed.  Nieb.) 
**)  Procop.  de  bello  Persic.  I.  6. 
***)  Procop.  de  belio  Persic.  I.  11. 

licitum  erat,  sed  vel  adofficium  eorum  pertinebat,  ita  ut  de  bello, 
quod  a  defendendo  nomen  habet,  ineundo,  nobiles  consulere 
opus  non  haberent.  Ex  his  omnibus,  quae  adhuc  disputata  sunt, 
satis  dilucide,  qualis  regia  potestas  apud  Persas  Sassanidarura 
,  tempore  fuerit,  apparere  videtur.  Patet,  regum  Sassanicorum 
potentiam  satis  late  patuisse ,  quum  non  solum  legum,  quas  vel- 
lent,  sua  ipsorum  auctoritate  ferendi,  sed  rerum  etiam  multarum 
exsequendarum  potestatem  habuerint.  Qua  in  re  tamen  id  tenen- 
dum  est ,  legum  ferendarum  jus  haud  sane  magnam  vim  habuisse 
in  vitae  conditionem  Persarum  mutandam  resque  publicas  novan- 
das.  Nam  quum  illis  temporibus  totum  vitae  genus  ac  civitatis 
status  et  ordo  moribus  institutisque  sacris  certo  jam  firmatus 
esset,  eaque  ratione  optime  omnia  procederent:  et  raro  causae 
censendae  sunt  exstitisse,  cur  reges  usitatum  rerum  ordinem  et 
formam  mutare  vellent ,  nec  poterant  nisi  violentissimo  modo  et 
maximis  laboribus  consuetos  illos  et  quasi  inveteratos  mores  et 
instituta  tollere  et  ex  animis  civium  evellere. 

Venimus  nunc  ad  alteram  disputationis  nostrae  partem,  qua,  quae 
nobilitatis  Persicae  jura  Sassanidarum  aetate  fuerint,  et  quam  vim 
ad  res  publicas  gerendas  eadem  nobilitas  habuerit,  docebimus.  Hu- 
jus  quidem  nobilitatis  juribus  finita  et  circumscripta  eratregia  po- 
testas,  sedplane  alio  modo,  quam  quo  in  nostris  civitatibus  vulgo 
id  fieri  solet.  Nostra  enim  aetate  regiae  potentiae  fines  certis  legi- 
busfirmisque  decretis  constitutos  essevidemus,  quibus  Sassanida- 
rum  aetas  caruisse  videtur.  Sed  regum Persicorum  potestas  primum 
eo  coercita  erat,  quod  munera  publica  a  patre  ad  filium  propagari 
solebant,  quae  munera  cuiquam  alio  homini,  nisi  cui  jure  heredi- 
tario  destinata  erant,  tradere  regi  nullo  pacto  licebat.  Reges 
igitur  summam  quidem  imperii  tenebant,  sed  omnia  quae  gerenda 
erant  publica  negotia,  per  certos  quosdam  nobiles,  prout  quo- 
rumcunque  munera  jure  hereditario  accepta  id  postulabant, 
peragere  cogebantur.  Ad  nobilitatem  enim  omnia  ea  munera 
pertinebant,  quae  alicujus  momenti  erant.  Hac  ratione  pernicio- 
sum  illud  et  mulierum  et  eunuchorum  imperium,  quod  apud  ve- 
teres  Persas  fuisse  constat ,  Sassanidarum  tempore  desiit  et  ita 
penitus  sublatum  fuit,  ut  ne  mentio  quidem  ejus  rei  fiat.  Ceterum 

ex  multis  indiciis  colligere  licet,  Persariim  nobiles  ,  qui  mu- 
nera  possidebant,  maximos  agros  et  amplissima  praedia  habuisse, 
quae  populus  ditioni  ipsorum  subjectus  incolebat.  Videntur  Per- 
sarum  nobiles,  uti  media  aetate  Christianae  aerae  in  Europa  no- 
bilitatis  mos  et  consuetudo  erat,  operibus  munitas  arces  in  mon- 
libus  saepissime  sibi  exaedificasse ,  et  ex  illis  locis  in  incolas, 
qui  patentes  campos  incolebant ,  suam  dominationem  exer- 
cuisse.  Hujus  rei  hodie  etiam  vestigia  exstant.  Docemur 
enim ,  omnia  montium  juga  in  terra  Perside  castellorum  arcium- 
que  ruinis  etiamnum  conspersa  et  obruta  esse*).  Jam  vero  ean- 
dem  Persarum  nobilitatem  probabile  est  in  diias  partes ,  in  infe- 
riorem  et  superiorem,  divisam  fuisse,  inter  quas  haec  fortassis 
ratio  intercedebat,  ut  altera  ex  allera  suppleretur,  ne  superior 
nobilitatis  pars  unquam  deficere  posset.  Nobiles  illius  inferioris 
ordinis  etiam  certis  quibusdam  publicis  muneribus,  sed  iis  mino- 
ris  momenti,  functi  et  ex  pueris  juvenibusque  hujus  ordinis  Im- 
mortalium  illorum  celeberrimus  grex  compositus  fuisse  videtur. 
Immortalium  grex  robur  Persici  exercitus  erat.  Tanta  horum 
Immortalium,  qui  dicebantur,  auctoritas  erat,  ut  quidquam  contra 
eorum  voluntatem  facere  reges  non  facile  auderent.  Verendum 
enim  erat  regibus,  ne  si  forte  hunc  Immortalium  ordinem  laesis- 
sent,  hi  seditiones  concitarent ''•*).  Sed  prorsus  alia  conditio 
erat  illius  nobilitatis,  quae  superioris  ordinis  habenda  esl,  cujus 
duo  genera  fuisse  videntur,  unum  eorum,  qui  publica  munera  ad- 
ministrabant  regique  in  gerenda  republica  quasi  ad  manus  erant, 
alterum  eoriim,  qui  satrapias  tenebant,  quorum  aliquot  vel  regio 
nomine  utebantur.  Quanti  ab  ipsis  Persis  omne  hoc  nobilium 
genus  aestimatum  fuerit,  quantamque  in  res  publicas  vim  habue- 
rit,  vel  ex  eo  intelligere  licet,  quod  a  Byzantinis  scriptoribus 
flos  roburque  Persiae,  imperatores  Persiae,  senatus  Persiae  et 
quae  sunt  alia  honorificentissima  nomina,  appellantur.  Dubium 


*)  ■William  Ousely  Travels  in  various  countries  of  the  east; 
more  particularly  in  Persia.  T.  pag.  266. 

**)  Socrat.  Hist.  ecclesiast.  Vir.  20.  Procop.  de  bell.  Persic. 
I.  14. 

2 


18 


non  est,  quin  hoc  proceriim  genus  ex  nobilissimis  illis  Pasagar- 
darum  familiis  simulque  ex  aliis  opulentissimis  et  amplissimis 
aliarum  Provinciarum,  quae  non  Persiae  proprie  sic  dictae  erant, 
gentibus  constiterit.  Hi  majoris  ordinis  nobiles  summailla,  qui- 
biis  respublica  regebatur,  munera,  hereditario  quasi  jure  possi- 
debant,  ita  ut,  quum  munus  aliquod  vacaret,  regi  illud  deferre 
non  liceret  nisi  ei  candidato,  qui  eandem  familiam,  cujus  illud 
munus  proprium  erat,  cognatione  attingebat.  Cujus  rei  memora- 
bile  exemplum  a  Procopio  relatum  reperimus*).    Rex  enim  Ca- 
bades,  quum  post  exilium  in  patriam  redux  factus  esset,  voto 
spopondisse  narratur,  se  ei  Persae,  qui  primus  sibi  obviam  ve- 
nisset  et  regem  se  salutasset,  munus  Chanarangis  delaturum  esse. 
Postea  vero  regi  in  memoriam  venisse ,  sibi  nullo  modo  licere, 
eam  familiam,  cui  hoc  munus  patrio  jure  esset,  praetermittere, 
eamque  ob  causam  Cabadem  propter  votum  illud  in  magna  an- 
xietate  fuisse,  quippe  nescium,  quomodo  sese  ex  hac  difficultate 
expedire  posset.  Fortuito  autem  contigisse,  ut  is,  qui  primus  ob- 
viam  factus  esset,  ad  eam  ipsam  familiam,  cujus  munus  illud  pa- 
trio  jure  erat,  pertineret.    Hereditario  igitur  quodam  jure  mu- 
nera  illa  imperii  maxima  nobilium  familiarum  erant,  et  regibus 
eligendi  quidem  magistratus  potestas  erat,  sed  ex  ea  semper 
familia,  quae  id  munus  antiquitus  habebat.   Pluribus  vero  exem- 
plis  confirmatur,  ea  munera  saepissime,  defunctis  patribus,  ad 
filios  propagata  esse.  Unde  et  qua  ratione  haec  consuetudo  et 
lex  orta  sit,  non  satis  liquet;  id  tamen  certum  est,  ex  antiquis 


*)  £7tst  8e  6  Ka^ccSrjQ  iv  rij  xcoqo:.  syevBTO,  sv&cc  6  rovaccvccGtccSrjs 
rrjv  ccQxrjv  sX%bv,  bItcs  rcov  snirriSsLmv  tigIv  cog  XccvccQdyyrjv  Kccrccati]6S- 
rcci  sHslvov ,  og  a.v  ccvtm  ITsQaav  nQcorog  sv.s{vrj  rfj  rjfiSQCc  sg  otpiv 
7]H(av  vrtovQysiv  ^ovXoito  sinovti  rs  ot  fistsfisXsv  rjdri  rov  Xoyov,  STtst 
vu^og  ccvtov  stajjsi,  og  Siq  ovh  scc  TIsQaccg  sg  tovg  ccXXotQtovg  tctg  ccQxoeg 
tpsQsad^ccL ,  aXX'  otg  rj  tLfii^  SKccarr}  v.atcc  ysvog  TtQoarjKSi  •  sSsics  yocQ 
fxijtig  LyiOLto  stg  ccvtov  itQtBtog  tm  XocvuQccyyr]  ov  ^vyysvrjg  mv ,  rov  rs 
vofJLov  ocvccyaot^rjtccL  Xvsiv ,  oitoig  avtog  ccXrjdL^rjtcci,  ravtcc  8s  ot  sv  v<a 
sxovri  ^vvs^rj  rig  rvxrj  mats  firj  tov  vofiov  dtLfid^ovri  dXriQ"^  stvaL' 
srvx^  ydQ ,  TtQaitog  UdsQyovSovv^dSrjg  ig  avtov  rjMcav ,  vsaviag  dvriQ 
^vyysvTjg  ts  mv  TovaavaatdSrj,    Procop.  de  bell.  Persic.  I.  7. 

illis  Persarum  institutis,  de  quibus  supra  locuti  sumus,  eam  natam 
et  per  temporum  decursum  in  eum  statum ,  qualem  regnantibus 
Sassanidis  esse  videmus,  transiisse.    Nec  vero  solum  reipubli- 
cae  munera  nobiles  in  manibus  habebant,  sed  etiam  in  consiiio 
semper  aderant,  ita  ut  eas  res,  quae  regibus  erant  faciendae,  ho- 
rum  nomine,  sed  sua  ipsorum  auctoritate  et  potestate  exseque- 
rentur.    Unde  patet,  reges  Sassanicos  administros  hereditarios 
eos  habuisse ;  quam  rem  luculentissime  Theophylactus  Simocalta 
testatur*).    Illo  enim  loco ,  quem  snpra  laudavimus,  narrantur 
septem  summae  Persicae  nobilitatis  familiae  fere  solae  clavum 
reipublicae  tenuisse  et  rerum  gerendarum  administrationem  ita 
inter  se  distribuisse,  ut  una  familia  curam  omnium  earum  rerum, 
quae  ad  eligendum  regem  et  tradendum  ei  regnum  opus  essent, 
haberet,  alteraomnibus  iis,  quae  ad  res  bellicas  pertinerent,  pro- 
spiceret,  tertia  summis  magistratibus  praefecta  esset,  quarta  rei 
judiciariae  custodiam  haberet,  quinta  equitatui  regio  praeesset, 
sexta  tributa  exigenda  et  in  publicum  aerarium  referenda  cu- 
raret,  septima  armentaria  et  instrumenta  belli  custodiret  et  tuere- 
tur.    Inde  apparet,  hos  Persarum  magistratus  ad  similitudinem 
eorum  administrorum ,   quales  nostra  aetate  publicis  negotiis 
praeesse  a  regibus  jubentur,  proxime  accessisse,  ita  ut  plane  ex 
nostrarum  eivitatum  more  et  consuetudine  ministeria,  quae  vulgo 
dicuntur,  belli,  redituum  publicorum,  juris  exercendi  et  rerum, 
quae  dicuntur,  internarum  apud  Persas  quoque  Sassanidarum 
temporibus  in  usu  fuerint.  In  his  ministeriis  illud,  quod  rerum 


*)  drjfiois  yocQ  nccQoc  Totg  Mrjdois  knxd  tccv  nQci^scov  tu  ayxivod 
Ts  710(1  TifiLcotatoc  divcvvofiEvois ,  v6f.io}  nQsa^vTTj  yiXrjgodoTOVnsvoiSj 
dHovs  f^tftv  TU  nQdyiiaTCi  scpccons ,  kccI  tov  hsv  'AQTCc^Ldriv  snLls-. 
yofMvov  drjfxov  tyiv  ^aOLlsiccv  v.aTsxsiv  ^  wai  tovxov  snLTLdso^aL  roj 
PaaiXsi  t6  dLddrjaa ,  sxsqov  ttis  noXs(iLK^s  nQOsaxdvai  avvxd^sois-, 
dXXov  6s  xds  noXixiyids  nsQL-nsLaQ^aL  cpQOvxidas ,  tov  ds  stSQOv  Tas 
^iacpoQds  diaXvsLV  Tav  nSQL  TinaxaaTaaLd^ovTOiV  yiaLdLaxritov  SsofisvooVj 
tov  8s  nsfintov  i^ysiad^aL  ttjs  Tnnov,  tov  ds  fiscd  tovxov  cpOQoXoysfv 
t6  vnrjyioov  Hal  xmv  §aaLXi>imv  Tafisicov  scpoQOv  nS(pvv.svaL ,  tov  8 
s§do^ov  KYjdsfiova  tcov  onXcov  Kcti  T:qs  noXsfiLnrjs  iad^xos  snLaTatstv, 
Theophyl.  Simoc.  III.  18. 

bellicariim  ciirain  habebat,  longe  maximi  momenti  fuisse  videtur, 
quippe  quod  tripartitum  esset,  cujusque  cura  tribus  singulis  admi- 
nistris  concederetur.  Veruntamen  est  etiam,  quo  ab  illis  Persarum 
muneribus,  de  quibus  diximus,  ea  recentissimorum  temporum 
munera,  quae  similia  dici  possunt,  differre  videantur.  Apud  nos 
enimii,  quos  rerum  bellicarum  administros  vocamus ,  exercitui 
in  bello  gerendo  non  ipsi  praeesse  solent,  apud  Persas  vero  et 
belli  duces  et  rerum  bellicarum  administri  iidem  fuisse  videntur; 
certe  inteiligitur,  eos  summos  magistratus,  per  quos  rexPersarum 
imperatasuaexsequenda  curabat,  vimque  suam  in  republicaadmi- 
nistranda  exhibebat ,  in  nobilium  manibus  fuisse  ,  ita  ut  cuique 
familiae  certiim  aliquod  munus  proprium  et  quasi  hereditarium 
esset.  Nam  qiiod  de  Chanarangis  munere  mernoriae  proditum 
esse  supra  memoravimus ,  id  in  liis  quoque ,  quae  modo  diximus, 
muneribus ,  quibus  regii  administri  fungebantur,  in  omnibus 
denique  aliis,  quae  nobilitatis  erant,  officiis  accidisse  consenta- 
neum  est.  Licebat  quidem  regi,  munera  illa  alicui  nobili  homini 
deferre,  sed  non  nisi  ei,  qui  ejus  familiae  erat,  quae  illud  munus 
hereditario  quasi  et  patrio  jure  haberet.  Scimus  quidem,  regem 
Hormisdam  hujus  nominis  quartum  illud,  quod  diximus,  jus  mu- 
nera  postulandi  nobilitati  eripere  voluisse,  ")  sed  eam  ob  caussam 
crudelissime  a  nobilitate  occisum  esse. '■•■••)  Mansit  itaque  invio- 
latum  jus  illud  usque  ad  interitum  regni  Sassanici.  Verum  enim 
yero  jam  supra  demonstratum  est ,  summos  illos  Persarum  magi- 
stratus  tanta  auctoritate  fuisse ,  ut  reges  in  gerendis  rebus  publi- 
cis  ab  illis  quodammodo  penderent.  Item  supra  jam  memora- 
tum  est,  concilium  regibus  fuisse  eorum,  quos  regios  administros 
dixeramus,  quorum  assensu  opus  erat,  quum  reges  graviores  res 
exsequi  velleut.  Nam  illi  administri  neutiquam  mero  regio  fun- 
gebantur  officio,  in  quo  sola  regis  voluntate  penderent,  sed 
propria  quadam  vi  et  auctoritate  erant.  Sic  horum  erat,  dijudi- 
care,  foedus  cum  aliquo  populo  faciendum  utrum  reipublicae 
commodis  inserviret  an  non,  porro  cognoscere,  quae  conditiones 


')  Eutychii  Aniiales  ed.  Pococke  II.  pag.200, 
')  Theophyl.  Smioc.  IV.  6. 

pacis  a  legatis  exterarum  iiationiim  propositae  essent,  et  quae 
sunt  alia  ejusdem  generis.  Qua  in  re  tamen  id  Scriptores 
Byzantini  incertum  relinquunt,  utrum  viri  illius  concilii  participes 
ita  in  rerum  deliberatione  versati  sint,  ut  non  nisi  consilia  cum 
rege  communicarent,  an  ita  sententiam  suam  tulerint,  ut  rem 
ipsam  decernerent. '■•'•)  Id  vero  apparet,  regibus  necessitatem 
quandam  impositam  fuisse,  ut  omnes  res ,  quae  cum  exteris 
populis  agendae  essent,  cum  illo  concilio  communicarent.  Cete- 
rumpermagna  apudPersas  Sassanicis  temporibus  multitudo  magi- 
stratuum  fuisse  videtur,  quos  ad  unum  omnes  Iiereditarios  fuisse 
probabile  est.  Quae  quum  ita  sint,  sponte  apparet ,  ejusmodi 
regiam  potestatem ,  quae  pendeat  ex  magistratibus  Iiereditatis 
jure  constitutis,  sine  quorum  consilio  et  arbitrio  niliil  fieri  potest 
et  debet,  non  absolutam,  sed  certis  terminis  derinitam  non  posse 
nonjudicari.  Ejus  generis  videmus  regnum  Sassanidarum  fuisse, 
in  quo  non  unius  dominatu,  sed  semper  adhibito  optimatum 
consilio  omnia  geruntur. 

Altera  pars  nobilitatis,  quae  ab  illa  priore  quodammodo 
diversa  erat,  continebatur  iis,  qui  Satraparum  munus  habebant. 
Horum  multi  regio  genere  fuisse  videnlur.  Constat  enini ,  eo 
tempore,  quo  Sassanidarum  familia  consurrexit,  ut  Parthorum 
dominationem  everterent ,  et  in  ipsa  Perside  et  in  nonnullis  aliis 
veteris  Persici  regni  provinciis  magnum  regulorum  numerum 
Parthico  imperio  subditorum  fuisse.  Cum  his  regulis  Arta- 
xerxes  I,  qui  imperium  Persicum  restauravit,  pactionem  talem 
fecisse  videtur,  ut,  regio  nomine  deposito,  imperium  quidem 
suae  provinciae  satraparura  nomine  retinerent,  sed  regi  Persarum 
tanquam  domino  supremo  obedirent. '*■'*'•■')  Hae  vero  satrapiae  istis 

*)  Ensl  ds  ri  Tovqkcov  7TQE6^£icc  ccv^Lg  aqpikro,  o  ^aoiXsvg  ccfioc 
Toig  h  xbIbi  IIsQOav  iyva^cctsvs  ,  nccvtr}  cc^viiopoQOV  blvccl  IIsqOccks 
(piXiav  QsoQ-oci  ag  Tovqkovs*  Menandri  Excerpt.  Legat.  pag.  297. 
(ed.  Nieb.) 

**)  6  ds  TIsQOcav  §aoiXsvs  rovg  nsQi  Zovaviag  fisv  Xoyovg  sSo^s 
TcaQa  bsxsG^ai.  XQfivaL  6s  avtov  scpr}  nsQL  tavvrjg  a^a  toig  sv  tsKsi 
tdiv  M^dcov  §ovXsvoa'6&ai.  Menandri  Excerpt.  Legat.  pag.  378. 
(ed.  Nieb.) 

***)  Eutychii  Annales  ed.  Pococke  I.  pag.  397. 

regiilis  non  solum  per  omne  vitam  sed  ea  qiioque  conditione 
traditae  esse  videntur,  ut  in  eadem  semper  familia  essent. 

Etenim  haec  omnium  omnino ,  quae  maximi  in  Persica 
civitate  momenti  erant,  munerum  et  officiorum  lex  et  conditio 
fuisse  videtur,  ut  regibus  quidem  potestas  esset  eligendi  eum, 
quem  muneri  praeficerent ,  sed  non  nisi  in  ea  familia ,  cui  id 
jus  proprium  erat.  Hoc  modo  rex  nobilibus  munera  regni 
assignabat,  nobiles  vero,  uti  postea  videbimus,  cuilibet  ex  regia 
familia  favebant,  ei  regnum  assignabant.  Scilicet  reges  ea  lege 
adstricti  erant,  ut  eligerent  quidem  magistratus,  sed  non  nisi  ex 
certis  familiis,  nobiles  autem  ei  legi  obediebant,  ut  regem 
quidem  eligerent ,  sed  neminem  nisi  ex  familia  Sassanica  oriun- 
dum  eligere  possent. 

Satrapae  imperii  Persici  temporibus  Sassanidarum  perpetua 
erga  reges  fide  excellebant ,  qua  quidem  virtute  illos  antiquae 
aetatis  Persarum  satrapas  tam  parum  eminuisse  scimus,  ut  contra 
reges  rebellare  raro  desinerent. Nihil  tale  moliebantur 
Sassanidarum  satrapae,  et  frustra  semper  agebant  Romani,  si 
quando  satrapas  Persicos  ad  se  traducere  tentabant.  Nescio  an 
ejus  rei  causa  ab  illo  instituto  munerum  jure  hereditario  propa- 
gatorum  repetenda  sit.  Satrapas  Persicos  hereditariis  muneribus 
functos  esse ,  eo  verisimilius  est ,  quod  Romani  etiam  in  ea  parte 
Armeniae,  quae  suae  ditioni  subjecta  erat ,  satrapas  heredita- 
rios  constituere  solebant,  in  qua  consuetudine  Persas  imitati 
esse  videntur,  ne  Romani  Satrapae  Persicis  dignitate  et  con- 
ditione  inferiores  essent.  "'•'■)  Qua  in  re  quamquam  ultra  con- 
jecturam  et  verisimilitudinem  transgredi  non  licet,  illud  tamen 
pro  vero  nobis  sumere  possumus,  etiam  satrapas,  quos  opti- 
matum  maximos  et  potentissimos  fuisse  constat, ■••*'•')  hereditario 
jure  munera  sua  possedisse.  Ita  hi  reguli  satrapae  Sassanico- 
rum  regum  facti  sunt,  quorum  nonnulli  etiam  Sassanidarum  sub 
dominatu  regnum  regiumquenomen  retinebant,  qui  quidemreguli, 


*)  Ammian.  Marcell.  XXI.  23.  Agathias  II.  20. 
**)  Procop.  de  aedificiis  IIT.  1. 
*♦*)  Theophanis  Chronogr.  pag.  480.  (ed.  Nieb.) 

Ht  ipsi  Arsacidae  et  Sassanidae,  per  nobilitatem  ejiis,  cui  impe- 
rabant  provinciae,  eligi  solebant.  ItaLazorum  quidera  regulos  per 
Reges Persarum,  Abasgorum  vero  per  provinciae  suae  nobilitatem 
ex  eadem  semper  famiiia  creatos  esse  scimus.'^)  Quum  igitur  vix 
dubitari  posse  videatur,  satrapias  patrio  jure  propagatas  fuisse, 
sequitur,  Sassanidarum  potestatem  certis  finibus  et  eo,  quo  dixi- 
mus ,  modo  circumscriptam  fuisse. 

Multo  vero  magis  regum  Sassanidarum  potentia  cohibebatur 
eo ,  quod  magna  comitia  procerum  et  optimatum  maxime  eorum, 
qui  satrapiis  aliisve  muneribus  fungebantur,  certis  temporibus 
habebantur,  quibus  de  rebus  publicis  decernendi  jus  erat.  Nunc 
paucis  dicendum  est,  quae  singula  illorum  comitiorum  jura  fue- 
rint.  Primo  reges  ab  his  comitiis  nominabantur ,  eligebantur 
et  imperium  electis  tradebatur.  Qui  enim  mos  apud  plerosque 
antiquitatis  populos  erat,  ut  ex  una  eademque  stirpe,  quamdiu 
vigebat,  singuli  singulorum  populorum  reges  crearentur ,  eum 
morem  etiam  apud  Persas  Sassanidarum  temporem  regnasse 
videmus.  Apud  eos  enim  is,  qui  filiorum  mortui  regis  natu 
maximus  esset ,  quodammodo  succedendi  jure  gaudebat,  sed  ta- 
men  non  nisi  consentiente  nobilitate  patri  succedere  poterat. 
Dubium  omnino  et  incertum  illud  jus  eo  fiebat,  quod  nobilitati 
etiam  jus  erat,  ut  regem  e  familiaSassanica  sibi  crearent,  electum 
confirmarent  eique  fasces  regni  traderent.     Quae  res  quum  re- 


*)  Chronicon  Paschale,  pag.  613.  (ed.  Nieb.)  Procop.  de  bello 
Gothic.  IV.  9. 

**)  Ka§Dcdrjg  (ilv  ovv  avriyiQvg  disndsto  §cc6iXsci  XoOQorjv  Usq- 
Gccig  nccd latccGd^aL  •  to  ds  yQccfiucc  6  Ms^odrjg  ccvtog  syQccq)S  Hct  o 
Kd^ddrig  uvtLnci  s^  KvdQconmv  ricpccvLGto.  nai  snsi  rcc  vofiL^a  snl  tfj 
Tov  §ci6Lls(og  tacprj  sysyovsL,  6  (isv  KaoGrjg  rm  voiioj  daQGcov  sns^dtsvs 
xrjg  ti^irjg'  o  ds  Ms§6drjg  sncolvs,  cpdencov  ovdsva  xQrjvaL  avTOfiatov 
sg  rr}v  ^aGiXsiav ,  Isvai  dXXd  ipr]cp(p  UsQGav  rav  XoyL(L(ov,  ytai  og 
snstQsns  taig  aQxaig  rrjv  nSQi  rov  nQayfiarog  yva6iv ,  ov8sv  svdsvSe 
s6S6QaL  OL  svavricofia  vnorond^cov.  snsl  ds  anavtsg  ol  JJsq^cov  XoyLfiOL 
sg  rovro  dyr]ysQ(isvoL  i-nddrjvro,  ro  (isv  yQd(i(ia  6  Ms§68r]g  dvaXs^d(is- 
vog  rijv  Ka§d8ov  d(i(pL  rm  Xo^Qorj  sSrjXov  yvoo(iriv,  dvafivr]6dsvtsg  8s 
rr^g  Ka§d8ov  dQSt^g  anavrsg  ^a6iXsa  IIsQGaLg  avzLna  Xo^Qorjv 
dvstnov.    Procop.  de  bell.  Persic.  I.  21. 

gibus  molesta  et  odiosa  esset,  stiuliose  eos  operam  dedisse  vide- 
mus,  iit  illud  nobilitatis  jus  abrogarent.  Ea  re  permoti  quidam 
Persarum  reges  vivi  jam  unum  ex  filiis  in  societatem  imperii  sibi 
assumebant ;  alii  amicitiam  et  foediis  cum  exteris  nationibus 
jungere  eo  consilio  studebant,  ut  iis  filiis,  quos  in  successionem 
regni  adoptare  cupiebant,  esset,  unde  posthac  subsidia  et  auxilia 
peterent.  Ejusmodi  consilium  Cabades  secutus  esse  videtur, 
quem  a  Justino  Romanorum  imperatore  petiisse  legimus,  ut  filium 
ipsius  Chosroem  adoptaret.  *)  Tantum  vero  aberat,  ut  nobiles 
suum  sibi  jus  eripi  paterentur ,  ut  temporum  decursu  eorum  in 
hac  re  auctoritas  et  potentia  stabiliretur  et  augeretiir.  Saepissime 
enim  hi  non  solum  eum  filium,  qui  natu  maximus  erat,  sed  omnes 
omnino  defuncti  regis  filios  praetermittebant  et  alium  quendam 
e  gente  Sassanica  regem  sibi  creabant.  Quid?  quod  eosreges,  qui 
rempublicam  praeter  spem  et  voluntatem  optimatum  regebant, 
regno  pellere  illi  solebant.  Ita  Cabadi,  ita  Hormisdae  IV  acci- 
disse  constat.  Alterum  quoddam  jus,  quod  universae  Persarum 
nobilitati  erat  et  in  magnis  illis  comiliis  exercebatur,  positum 
erat  in  eo,  quod  singuli  nobiles,  si  quid  deliquerant,  nisi  ab  uni- 
versa  nobilitate  neque  damnari  neque  absolvi  poterant,  Quodsi 
de  ejusmodi  causa  agebatur,  omnes  nobilitatis  principes  conveuire 
solebant,  ut  litem  dirimerent,  quibus  comitiis  rex  praefuisse 
videtur.  Hanc  ob  rem  illisummi  nobiles  non  raro  jactasse  videntur, 
suam  causam  a  nemine  alio  nisi  a  rege  ipso  dijudicari  posse 
Non  negari  quidem  potest,  multa  exempla  occurrere,  quibus, 
ostendi  videtur,  proceres  a  regibus  injuste  et  ad  arbitrium  tracta- 
tos  esse.  Sed  primum  probabile  est,  reges  saepissime  fines  illos, 
quibus  ex  legibus  et  moribus  impediti  erant,  transgredi  stu- 
duisse.  DeindeByzantini  scriptores  haud  raro  res  narrant,  omissis 
causis,  quibus  eae  efficiebantur.  Sio  fit,  ut  quos  nobiles  a  rege 
ad  arbitrium  punitos  narrant,  ii  revera  ab  illis  comitiis  damnati 
fiiisse  putandi  sint. 


*)  Theophanes  Chronogr.  pag.  258.  (ed.  Nieb.)  Procop.  de  bell. 
Persic.  I.  10. 

**)  Procop.  de  bell.  Gothic.  I.  17. 

Ex  omnibus  his,  quae  hucusque  disputavimus,  certo  apparel, 
primum  potentiam  regum  Persicorum  tempore  Sassanidarum  non 
absolutam,  sed  certis  quibusdam  finibus  circumscriptam  fuisse, 
deinde  potentiam  nobilitatis  in  civitate  fuisse,  tantam  quidem, 
ut  iilam  alteram  admodum  coerceret.  Permagnam  autem  hanc 
nobilium  potestatem  fuisse  inde  iam  cognoscitur,  quod  illi  nobiles 
summa  reipublicae  munera  haereditario  jure  possidebant,  efc 
quod  rex  illa  munera  iis  deferre  quidem,  neque  vero,  nisi 
universae  nobilitatis  consensu ,  eripere  poterat.  Ceterum  con- 
jectura  satis  probabili  consecuti  esse  videmur,  comitiis  jus 
fuisse,  ut  omnia  gravissima  reipublicae  negotia  cum  rege  com- 
municarent ,  de  iisque  communiter  decernerent.  Ita  in  talibus 
comitiis  de  bello  gerendo  consilia  capta  esse  legimus;  ita 
ultimum  Armeniae  regem  in  iisdem  comitiis  regno  depulsum 
reperimus. 

Sed  haec  hactenus.  Jam  faciendum  est  id,  cujus  caussa  haeo 
scripsimus.  Nam  quum  officium  mihi  injunctum  sit,  professionem 
philosophiae  extraordinariam  Regis  Augustissimi  et  Potentissimi 
clementia  mihi  demandatam  oratione  aditiali  inauspicandi ,  apud 
animum  constitui  sermone  vernaculo 

de  argumento  tragoediae  Shakspearianae,  quae  inscribitur 

„HamIet"  et  ejus  praestantia  aesthetica 
verba  facere.  Ad  quam  solennitatem  Vos,  RectorMagni- 
fice,  Principes  Celsissimi,  Proceres  Utriusque 
Reipublicae  Illustres,  Fauto res  Gravissimi,  Com- 
mililones  denique  Ornatissimi  et  Humanissimi,  ea, 
qua  decet ,  observantia  invito. 


')  Procop.  de  bell.  Per«ic.  II.  17.  Mose«  Choren.  III.  68. 


